
ПсэупIэкIэ къызэрагъэпэщ
Адыгей.Республикэм гулъытэ хэха щыхуащI сабий зеиншэхэм. Адыгейм и Iэтащхьэ ТхьэкIушынэ Аслъэнджэрий зэрыжиIамкIэ, 2016 гъэм сабий зеинши 116-рэ псэупIэкIэ къызэрагъэпэщыну я мурадщ.
— Иужьрей илъэсихым унэ еттащ сабий зеинши 119-м. Нэгъабэ апхуэ-дэ Iуэхум республикэ бюджетым щыщу сом мелуани 190-рэ, федеральнэм къыхэкIыу сом мелуан 16,5-рэ тедгъэкIуэдащ, — жеIэ ТхьэкIушынэ Аслъэнджэрий.
Къыхэдгъэщынщи, илъэс кIуам и кIэм Мейкъуапэ щатащ фэтэри 153-рэ зыхэт унэ. Абы щыщу фэтэри 109-р сабий зеиншэхэмрэ адэ-анэм я нэ-Iэм щIэмыту къэнахэмрэ иратащ.
Илъэс 25-р игъэлъапIэу
Лъэпкъ уэрэдхэр зыгъэзащIэ «Ислъэмей» ансамблыр илъэс 25-рэ ирикъунущ. Адыгейм ЩэнхабзэмкIэ и министерствэм зэIу-щIэ щекIуэкIащ ар зэрагъэлъэпIэнум теухуауэ.
— Ди мурадщ концертхэр Черкесск, Налшык, Грознэ къалэхэм щедгъэкIуэкIыну. Къапщтэмэ, мэлыжьыхьым и 6-м Краснодар дыкIуэнущ, жэпуэгъуэм Мэзкуу концертышхуэ щыттынущ, — жеIэ «Ислъэмей» ансамблым и унафэщI, композитор Нэхей Аслъэн.
Ансамблым Мейкъуапэ мэлыжьыхьым и 20-м зыкъыщигъэлъэгъуэнущ. Аращ абы теухуауэ ящIыну фильм-концертым лъабжьэ хуэхъунур.
Къэзанокъуэр сенаторщ
Къэрэшей-Шэрджэс.Урысей Федерацэм и Федеральнэ Зэхуэсым ФедерацэмкIэ и Советым КъШР-м и гъэзэщIакIуэ властым и лIыкIуэу ягъэкIуащ Къэзанокъуэ Кърым.
КъШР-м и ЦIыхубэ зэхуэсым щэ хэхыгъуэ хэта Къэзанокъуэр хабзэубзыху Iуэхум зэрыхуэIэкIуэлъакIуэм тригъащIэу, Темрезовым жиIащ ар и къалэныщIэм пылъхьэншэу зэрыпэлъэщынур.
УЭРДОКЪУЭ Женя.
